Четири мачке
Четир' лепе мале мачке
имао сам прошле зиме;
посматрајућ' њине ћуди
дадох свакој згодно име.

Једну назвах Мазулина,
другу назвах Теша преда,
трећој рекох Мишисава,
а четвртој Брзоједа.

Нађикаше моје мачке мале,
и сад збиља постаде од шале.
Мазулина, та се само мази,
са столице никад не силази.
Тета преда постала је преља,
само преде, нема других жеља.
Мишисава, - велика јој хвала,
мишевима већ је додијала.
Брзоједа, то је хала права,
ждерала би и онда кад спава.